ПРОТОКОЛ №46
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 23.10.2017 г. 

ПРИСЪСТВАТ: Бонка Дечева, Мариана Костова, Любка Андонова, Анелия Маркова, Вяра Камбурова, Виолета Главинова, Бонка Янкова, Иван Стойчев, Олга Керелска, Драгомир Кояджиков, Александър Еленков, Даниела Марчева, Иванка Шкодрова, Вероника Имова, Деспина Георгиева, Атанаска Дишева, Красимир Шекерджиев. 

На заседанието присъстваха: 
Мария Христова – директор на дирекция СККМ,
Цветанка Тиганчева – началник-отдел „Конкурси на магистрати“, 
Николина Георгиева - началник-отдел „Атестиране и кариерно развитие на съдии“. 

Протоколирал: Илина Йосифова

Допълнителни точки, включени за разглеждане в дневния ред на Комисията по атестирането и конкурсите 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

ВКЛЮЧВА следните допълнителни точки в дневния ред на Комисията по предложенията и атестирането, за разглеждане:  С-9, Р-14. 

РАЗНИ

Р-1. ОТНОСНО: Искане от административния ръководител - председател на Районен съд - Сливен за увеличаване на щатната численост на съда с 1 (една) длъжност „съдия“.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1 ПРЕДЛАГА НА СЪДИЙСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ искането от административния ръководител - председател на Районен съд - Сливен за увеличаване щатната численост на съдиите с една нова длъжност „съдия“. 
Мотиви: Щатната численост на Районен съд – Сливен е 17 съдии, в т.ч. административен ръководител и един негов заместник. Към момента в този орган на съдебна власт има една незаета магистратска длъжност, освободена от съдия Георги Бозуков, назначен за заместник на административния ръководител с решение на Съдийската колегия по пр. 35/19.09.2017 г.
Статистическите данни за 2016 г. сочат, че Районен съд – Сливен е с натовареност близка до средната за районните съдилища в страната с 41,08 брой дела за разглеждане месечно на един съдия, при средна 41,75 и попада в групата на средно-натоварените районни съдилища. Броят на свършените дела месечно от един съдия е 38,07 при средна за страната 35,49. С решение на Съдийската колегия по пр. 37/26.09.2017 г. са приети обобщените статистически таблици за дейността на апелативните, окръжните, военните, административните, специализираните и районните съдилища за първо полугодие на 2017 г., по които Районен съд – Сливен е с натовареност под средната за страната по отношение на делата за разглеждане, а именно 46,75 при средна за страната 51,45. Броят на свършените дела месечно от един съдия е 39,91 при средна за страната 38,18. С оглед наличието на една свободна длъжност „съдия“ са по-високи показателите на действителната натовареност на съда. По данни от статистическите таблици на съда действителната натовареност за 2016 г. по брой дела за разглеждане месечно от един съдия е 62,54 (за първо полугодие на 2017 г. е 57,45). По брой свършени дела месечно от един съдия действителната натовареност е 57,96 (за първо полугодие на 2017 г. е 49,05). Констатираните разминавания в данните на действителната натовареност, посочени в публикувания на интернет страницата на Районен съд – Сливен Годишен доклад за дейността му  за 2016 г. и предоставените от административния ръководител на съда статистически отчети за изготвянето на Обобщения анализ за натовареността на съдилищата са незначителни, поради което и не обосновават необходимост от разкриване на нова щатна бройка за съдия. В допълнение, действителната натовареност е натовареност, която отчита обема на работата в съда на база реално работилите съдии за съответния отчетен период, като същата е непостоянна величина. Попълването в Районен съд – Сливен на вакантната длъжност „съдия“ дали след назначаване на младши съдия от Окръжен съд – Сливен с изтекъл срок по чл. 240 от ЗСВ  или заемането й чрез конкурс, не би се отразило на натовареността по щат. Последната отразява общия обем работа на съответния орган с оглед щатната му численост за отчетния период, изразен в брой дела месечно на един съдия и към момента е основен фактор за  определянето на броя на съдиите в органите на съдебната власт. Отпускането на нова длъжност би било необходимо освен при съществено увеличаване на натовареността по щат, но и при констатирана трайна тенденция за такова увеличаване, поради което се взема период поне от 12 месеца /натовареност на годишна база/. Натовареността на РС – Сливен за полугодието на 2017 г. макар да е с по-високи показатели от годишната натовареност за 2016 г. следва да се приеме за моментно състояние, а не за трайна тенденция, тъй като известен факт е, че двете полугодия са с различна натовареност, като първото е по-натоварено от второто, в което се включва съдебната ваканция.
С оглед извършената преценка на данните за натовареността, обема работа за последните отчетни периоди и кадровото състояние на Районен съд - Сливен, Комисията по атестирането и конкурсите към Съдийска колегия счита, че към настоящия момент не са налице предпоставките за разкриване на 1 (една) нова длъжност за „съдия“, поради което и искането на административния ръководител за увеличаване щатната численост се явява неоснователно.

1.2. Внася предложението в заседанието на Съдийската колегия, насрочено на 31.10.2017 г., за разглеждане и произнасяне. 

Р-2. ОТНОСНО: Предложение от председателя на Върховен касационен съд за поощряване на Ценка Иванова Георгиева - съдия във Върховен касационен съд, с ранг „съдия във ВКС и ВАС“, с отличия „служебна благодарност и грамота“ и „личен почетен знак първа степен - златен“, на основание чл. 303, ал. 1 и ал. 2, т. 1 и т. 2, б.“а“ от ЗСВ.  
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2.1. Предлага на Съдийската колегия на ВСС да поощри, на основание чл. 303, ал. 2, т. 2, б.“а“ от ЗСВ, Ценка Иванова Георгиева - съдия във Върховен касационен съд, с ранг „съдия във ВКС и ВАС“, с отличие „личен почетен знак първа степен - златен“ за проявен висок професионализъм, безупречно и образцово изпълнение на служебните задължения и високи нравствени качества.  

2.2. Внася предложението в заседанието на Съдийската колегия, насрочено на 24.10.2017 г., за разглеждане и произнасяне.
(Решението по т. 2.2 е взето единодушно).

Р-3. ОТНОСНО: Предложение от председателя на Върховен касационен съд за освобождаване на Ценка Иванова Георгиева от заеманата длъжност „съдия“ във Върховен касационен съд, с ранг „съдия във ВКС и ВАС“, на основание чл. 165, ал. 1, т. 1 от ЗСВ, считано от 01.11.2017 г.  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.1. Предлага на Съдийската колегия на ВСС да освободи, на основание чл. 165, ал. 1, т. 1 от ЗСВ, Ценка Иванова Георгиева от заеманата длъжност „съдия“ във Върховен касационен съд, с ранг „съдия във ВКС и ВАС“, считано от 01.11.2017 г. 

3.2. Внася предложението в заседанието на Съдийската колегия, насрочено на 24.10.2017 г., за разглеждане и произнасяне. 
(Решението по т. 3.2 е взето единодушно).

Р-4. ОТНОСНО: Предложение от председателя на Върховен касационен съд за поощряване на Любка Богданова Гелкова - съдия във Върховен касационен съд с отличия „служебна благодарност и грамота“ и „личен почетен знак първа степен - златен“, на основание чл. 303, ал. 1 и ал. 2, т. 1 и т. 2, б.“а“ от ЗСВ.  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4.1. Предлага на Съдийската колегия на ВСС да поощри, на основание чл. 303, ал. 2, т. 2, б.“а“ от ЗСВ, Любка Богданова Гелкова - съдия във Върховен касационен съд, с ранг „съдия във ВКС и ВАС“, с отличие „личен почетен знак първа степен - златен“ за проявен висок професионализъм, безупречно и образцово изпълнение на служебните задължения и високи нравствени качества.  

4.2. Внася предложението в заседанието на Съдийската колегия, насрочено на 24.10.2017 г., за разглеждане и произнасяне.
(Решението по т. 4.2 е взето единодушно).

Р-5. ОТНОСНО: Предложение от председателя на Върховен касационен съд за освобождаване на Любка Богданова Гелкова от заеманата длъжност „съдия“ във Върховен касационен съд, с ранг „съдия във ВКС и ВАС“, на основание чл. 165, ал. 1, т. 1 от ЗСВ, считано от 01.11.2017 г. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

5.1. Предлага на Съдийската колегия на ВСС да освободи, на основание чл. 165, ал. 1, т. 1 от ЗСВ, Любка Богданова Гелкова от заеманата длъжност „съдия“ във Върховен касационен съд, с ранг „съдия във ВКС и ВАС“, считано от 01.11.2017 г. 

5.2. Внася предложението в заседанието на Съдийската колегия, насрочено на 24.10.2017 г., за разглеждане и произнасяне. 
(Решението по т. 5.2 е взето единодушно).

Р-6. ОТНОСНО: Предложение от административния ръководител - председател на Окръжен съд - Монтана за поощряване на Маргарита Петкова Давидкова - съдия в Окръжен съд - Монтана, с ранг „съдия във ВКС и ВАС“, с отличие „личен почетен знак първа степен - златен“, на основание чл. 303, ал. 2, т. 2, б.„а“ от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6.1. Предлага на Съдийската колегия на ВСС да поощри, на основание чл. 303, ал. 2, т. 2, б.„а“ от ЗСВ, Маргарита Петкова Давидкова - съдия в Окръжен съд - Монтана, с ранг „съдия във ВКС и ВАС“, с отличие „личен почетен знак първа степен - златен“ за проявен висок професионализъм, безупречно и образцово изпълнение на служебните задължения и високи нравствени качества.  

6.2. Внася предложението в заседанието на Съдийската колегия, насрочено на 31.10.2017 г., за разглеждане и произнасяне.

Р-7. ОТНОСНО: Предложение от административния ръководител - председател на Окръжен съд - Монтана за освобождаване на Маргарита Петкова Давидкова от заеманата длъжност „съдия“ в Окръжен съд - Монтана, с ранг „съдия във ВКС и ВАС“, на основание чл. 165, ал. 1, т. 1 от ЗСВ, считано от 01.01.2018 г. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7.1. Предлага на Съдийската колегия на ВСС да освободи, на основание чл. 165, ал. 1, т. 1 от ЗСВ, Маргарита Петкова Давидкова от заеманата длъжност „съдия“ в Окръжен съд - Монтана, с ранг „съдия във ВКС и ВАС“, считано от 01.12.2017 г. 

7.2. Внася предложението в заседанието на Съдийската колегия, насрочено на 31.10.2017 г., за разглеждане и произнасяне. 

Р-8. ОТНОСНО: Извлечение от решение на Съдийската колегия на Висшия съдебен съвет по протокол №42/17.10.2017 г. за възлагане на КАК-СК изготвяне на правила за критериите и субектите, които са компетентни да правят предложения за определяне на изпълняващи функциите на административни ръководители в органите на съдебната власт.
 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8. Във връзка с изготвянето на проект на правила за критериите и субектите, които са компетентни да правят предложения за определяне на изпълняващи функциите на административни ръководители в органите на съдебната власт, сформира работна група в състав от 7 членове на Комисията по атестирането и конкурсите към Съдийската колегия на ВСС, както следва:

Двама членове на Комисията по атестирането и конкурсите от Съдийската    колегия – г-жа Олга Керелска, г-жа Атанаска Дишева;

Петима членове на Комисията по атестирането и конкурсите със статут на действащи съдии - г-н Александър Еленков, г-жа Бонка Дечева, г-жа Мариана Костова, г-жа Анелия Маркова и г-жа Любка Андонова. 

Р-9. ОТНОСНО: Справки за щатната численост и свободните длъжности в органите на съдебната власт по нива.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

9.1. Приема за сведение справка за щатната численост и свободните длъжности във Върховния касационен съд и Върховния административен съд.

9.1.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЗЕМЕ РЕШЕНИЕ ДА НЕ БЪДАТ ОБЯВЯВАНИ конкурси за преместване з€а върховните нива.

Мотиви: Конкурсът за преместване е дефиниран с разпоредбата на чл. 189, ал. 3 от ЗСВ, където се казва, че преместването е преминаване на равна или по-ниска по степен длъжност на съдията в друг съд. В областта на общото правораздаване ВКС е единствена инстанция. Работата в него предполага изключителна специализация и дългогодишен опит в съответната област, в която трябва да правораздава кандидатът. Аргумент в тази насока е изискването за стаж и строгата специализация. Преминаването по чл. 189, ал. 4 от ЗСВ не е предвиден от законодателя като отделен конкурс. Желаещите да се преместят участват в конкурс за преместване или повишаване. Законът и Наредбата №1 за конкурсите за магистрати и за избор на административни ръководители в органите на съдебната власт предвиждат друг начин за оценяване на кандидатите за преместване или за повишаване в случаите на преминаване на съдията на длъжност прокурор или следователи, а на прокурора или следователя на длъжност съдия, представляваща проверка на знанията за заемане на съответната длъжност чрез писмен изпит по конспект. Въпреки, че ЗСВ не регламентира начина на провеждане на този писмен изпит, в Наредбата е приложен по аналогия реда на провеждане на писмения изпит от конкурсите за първоначално назначаване в ОСВ. В обн. в ДВ, бр. 62/09.08.2016 г. ЗИД на ЗСВ отпадна възможността за обявяване на конкурси за първоначално назначаване на върховно ниво /справка чл. 176, ал. 1, т. 2 от ЗСВ/. Тази нова концепция на законодателя, предвиждаща първоначалното назначаване на съдии да бъде ограничено до заемането на длъжности в началните по степен органи на съдебната власт – районно и окръжно ниво, за да се гарантира обективно и предвидимо кариерно израстване и да се акцентира на придобития в съдебната власт юридически стаж като основен критерий за правораздаване във върховните съдилища.

9.1.2. Внася предложението по т. 9.1.1. в заседанието на Съдийската колегия на ВСС, насрочено на 31.10.2017 г., за разглеждане и произнасяне.

9.1.3. Проектите на решения за обявяване на конкурсите за повишаване в длъжност „съдия“ във ВКС – гражданска, търговска и наказателна колегия да бъдат внесени в заседание на Съдийската колегия на ВСС, насрочено за 07.11.2017 г.

9.2. Приема за сведение справка за щатната численост и свободните длъжности в апелативните съдилища.

9.2.1. Да се изиска информация от административните ръководители – председатели на апелативните съдилища за специализацията и разпределението на свободните длъжности „съдия“ по отделения с оглед обявяване на конкурсите за преместване и повишаване по конкурсна материя.

9.3. Приема за сведение справка за щатната численост и свободните длъжности в административните съдилища, като с оглед наличните 4 (четири) свободни длъжности към настоящия момент не следва да се обявяват конкурси за първоначално назначаване и за преместване в административните съдилища. 

Мотиви: Общо свободните длъжности „съдия“ в административните съдилища са 4, както следва: 2 длъжности в Административен съд - София – град, 1 длъжност в Административен съд – Хасково и 1 длъжност в Административен съд – Силистра. Тегленето от тези 4 длъжности чрез жребий по чл. 178 от ЗСВ на до 10% за заемането им чрез конкурс за първоначално назначаване ще доведе до изчисление, равняващо се на 0,4 от свободните бройки, което Комисията не може да приравни на 1 длъжност, която да се заеме чрез конкурс за първоначално назначаване. Ето защо малкият брой конкурсни длъжности обосновава необходимост от обявяване на конкурс само за повишаване в длъжност в административните съдилища, като съответно не се пристъпва към теглене на жребий.

Р-10. ОТНОСНО: Решение №11929/10.10.2017 г. на Върховния административен съд, Петчленен състав – II колегия, по адм. дело №8555/2017 г., с което се отменя решение №6442/23.05.2017 г. по адм. дело №528/2017 г. на Върховния административен съд, Шесто отделение, тричленен състав.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

10. Приема за сведение решение №11929/10.10.2017 г. на Върховния административен съд, Петчленен състав – II колегия, по адм. дело №8555/2017 г.

Р-11. ОТНОСНО: Становище от и. ф административен ръководител - председател на Софийски градски съд по отношение възможностите за откриване на процедура за преназначаване на магистрати, по реда на                чл. 194, ал. 1 от ЗСВ, от окръжните съдилища в Софийски градски съд.              

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

11.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА НЕ СЕ ОТКРИВА ПРОЦЕДУРА за преназначаване на магистрати по реда на чл. 194, ал. 1 от ЗСВ в окръжните съдилища. 

Мотиви:Във връзка с предоставената му от Комисията по атестирането и конкурсите възможност за изразяване на становище изпълняващият функциите административен ръководител – председател на Софийски градски съд излага съображения да не бъде откривана процедура за преназначаване на магистрати по реда на чл. 194, ал. 1 от ЗСВ към Софийски градски съд. Съдия Попколева счита, че решението на Комисията по пр. № 35/01.08.2017 г. за приемане  наличието на възможност за откриване на процедура по реда на чл. 194, ал. 1 от ЗСВ от ниско натоварени окръжни съдилища към Софийски градски съд – гражданска и търговска колегия, е взето без да са обсъдени всички релевантни факти и обстоятелства. В становището се твърди още, че не е съобразено наличието на висящи конкурсни процедури за СГС. Към процедура по чл. 194, ал. 1 от ЗСВ следва да се пристъпи едва след приключването им, за да могат да бъдат усвоени обявените на конкурс свободни щатове и за да може отново да се прецени натовареността на съдиите в органа, като се извършен нов анализ на дейността му. Съобразно предвидената в принципно решение на Съдийската колегия на ВСС по пр. №29/20.12.2016 г. последователност към процедурите за оптимизиране на щатната численост по реда на чл. 194, ал. 1 от ЗСВ следва да се пристъпи преди обявяването на конкурсите. В настоящия случай се пристъпва към откриване на процедура по чл. 194, ал. 1 от ЗСВ, без да са налице предпоставките, посочени от самата Съдийска колегия, а именно налице са висящи конкурсни процедури за Софийски градски съд – гражданска и търговска колегия, по които повишените/преместени кандидати не са встъпили в длъжност „съдия“, поради обжалване пред Върховния административен съд. След вземане на решението по пр. №35/01.08.2017 г. на Комисията за обсъждане на възможностите за преместване, настъпват нови обстоятелства, а именно: встъпват в длъжност „съдия“ в Софийски градски съд – гражданска колегия 8 (осем) от повишените/преместени 12 (дванадесет) магистрати. С решение на Съдийската колегия считано от 03.10.2017 г. са възстановени и двама от членовете на Висшия съдебен съвет с изтекъл мандат (2012-2017 г.). По предходно обявения с решение по пр. №20/22.04.2015 г. на Висшия съдебен съвет конкурс за повишаване и преместване в длъжност „съдия“ в окръжните съдилища не е изтекъл законоустановеният 9-месечен срок за приложението на разпоредбата на чл. 193, ал. 6 от ЗСВ.  Евентуално преместването на магистрати по реда на чл. 194, ал. 1 от ЗСВ от ниско натоварени органи на съдебната власт в Софийски градски съд би изпреварило встъпването в длъжност на вече назначени по конкурс кандидати, което би се възприело като нарушение на принципа на конкурсното начало при попълване на магистратския състав. Съгласно разпоредбите на Закона за съдебната власт конкурсът е основният способ за попълване на съдийския състав в един съд. Ето защо и.ф. административен ръководител счита, че решението за откриване на процедура по реда на чл. 194, ал. 1 от ЗСВ следва да се вземе след изчерпване на процедурите по назначаване на магистрати въз основа на обявените до момента конкурси, с цел избягване заобикалянето на конкурсното начало и да не се спира кариерното развитие на магистратите.
Като съобрази изразените отрицателни становища от съдиите от Софийски районен съд, данните, посочени от и.ф. административен ръководител – председател на Софийски градски съд, както и като взе предвид новонастъпилите обстоятелства и с оглед  висящите конкурсни процедури за окръжните съдилища Комисията по атестирането и конкурсите счита, че не са налице предпоставките за откриване на процедури за преназначаване на магистрати по реда на чл. 194, ал. 1 от ЗСВ на окръжно ниво.

11.2. Внася предложението по т. Р-11.1. в заседание на Съдийската колегия на Висшия съдебен съвет, насрочено на 31.10.2017 г., за разглеждане и произнасяне.

Р-12. ОТНОСНО: Искане от административния ръководител - председател на Районен съд - Пещера за прекратяване на командироването на съдия Лилия Георгиева Терзиева - Владимирова в Софийски районен съд.  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

12.1. ПРЕДЛАГА на председателя на Върховния касационен съд, съобразно разписаните му в ЗСВ правомощия, да се произнесе по направеното искане от административния – ръководител – председател на Районен съд – Пещера за прекратяване на командироването на съдия Лилия Георгиева Терзиева – Владимирова в Софийски районен съд, с оглед разрешаването на кадровия проблем в този орган на съдебната власт.

12.2. Внася предложението в заседанието на Съдийската колегия, насрочено на 24.10.2017 г., за разглеждане и произнасяне. 
(Решението по т. 12.2 е взето единодушно.)

Р-13. ОТНОСНО: Искане от административния ръководител - председател на Административен съд - Шумен за разкриване на 1 (една) щатна длъжност „заместник на административния ръководител - заместник-председател“ на Административен съд - Шумен. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

13.1. Отлага разглеждането на т. Р-13 от настоящия дневен ред за следващо заседание на Комисията по атестирането и конкурсите към Съдийската колегия на ВСС. 

13.2. Сформира работна група в състав г-н Александър Еленков, г-жа Бонка Янкова, г-жа Деспина Георгиева, г-жа Виолета Главинова, г-жа Даниела Марчева и г-жа Вяра Камбурова, която да изготви проект на критерии за определяне броя на заместниците в съдилищата от всички нива.  

ВЪЗРАЖЕНИЯ

Преразпределяне на преписки с постъпили възражения срещу определените оценки по открити процедури за придобиване статут на несменяемост и определяне на нови докладчици

В-1. ОТНОСНО: Предложение от административния ръководител - председател на Софийски районен съд за придобиване статут на несменяемост на Зорница Ангелова Езекиева - съдия в Софийски районен съд, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1. Определя докладчик по преписката г-жа Анелия Маркова, в състав г-жа Вяра Камбурова и г-жа Бонка Янкова. 

В-2. ОТНОСНО: Предложение от административния ръководител - председател на Софийски районен съд за придобиване статут на несменяемост на Моника Пламенова Добринова - съдия в Софийски районен съд, с ранг „съдия в ОС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2. Определя докладчик по преписката г-жа Мариана Костова, в състав г-жа Бонка Дечева и г-жа Вяра Камбурова.  

ЕДИНЕН ФОРМУЛЯР

С-1. ОТНОСНО: Предложение от административния ръководител - председател на Районен съд - Сливен за придобиване статут на несменяемост на Наталия Петкова Петкова - съдия в Районен съд - Сливен, с ранг „съдия в ОС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.2. ПРОВЕЖДА атестиране, на основание чл. 209, ал. 1 от ЗСВ, на Наталия Петкова Петкова - съдия в Районен съд - Сливен, с ранг „съдия в ОС“ и ИЗГОТВЯ комплексна оценка " ДОБРА" – 88 (осемдесет и осем) точки.

3.3. ПРЕДОСТАВЯ на Наталия Петкова Петкова - съдия в Районен съд - Сливен, с ранг „съдия в ОС“, резултатите от атестирането, за запознаване.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

С-2. ОТНОСНО: Предложение от административния ръководител - председател на Софийски градски съд за периодично атестиране на Мирослава Стефанова Тодорова - съдия в Софийски градски съд, с ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 2 ЗСВ, за периода 23.10.2012 г. – 23.10.2017 г. на Мирослава Стефанова Тодорова - съдия в Софийски градски съд, с ранг „съдия в АС”. 

2.2. На основание чл. 56 от Наредбата възлага на г-н Драгомир Кояджиков - докладчик, г-н Иван Стойчев и г-жа Иванка Шкодрова - членове на атестационния състав, да извършат проверка на дейността на Мирослава Стефанова Тодорова - съдия в Софийски градски съд, с ранг „съдия в АС”. 

2.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

2.4. Да се изискат от административния ръководител на Софийски градски съд необходимите документи за провеждане на атестиране, съгласно чл. 58, ал. 1 от Наредбата.

С-3. ОТНОСНО: Предложение от административния ръководител - председател на Окръжен съд - Видин за периодично атестиране на Петър Валентинов Живков - административен ръководител - председател на Районен съд - Кула, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 2 ЗСВ, за периода 23.10.2012 г. – 23.10.2017 г. на Петър Валентинов Живков - административен ръководител - председател на Районен съд - Кула, с ранг „съдия в ОС”. 

3.2. На основание чл. 56 от Наредбата възлага на г-жа Бонка Дечева - докладчик, г-жа Иванка Шкодрова и г-жа Анелия Маркова - членове на атестационния състав, да извършат проверка на дейността на Петър Валентинов Живков - административен ръководител - председател на Районен съд - Кула, с ранг „съдия в ОС”. 

3.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

3.4. Да се изискат от административния ръководител на Районен съд – Кула необходимите документи за провеждане на атестиране, съгласно чл. 58, ал. 1 от Наредбата.

С-4. ОТНОСНО: Предложение от административния ръководител - председател на Районен съд - Перник за периодично атестиране на Петър Веселинов Боснешки - съдия в Районен съд - Перник, с ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 2 ЗСВ, за периода 23.10.2012 г. – 23.10.2017 г. на Петър Веселинов Боснешки - съдия в Районен съд - Перник, с ранг „съдия в АС”. 

4.2. На основание чл. 56 от Наредбата възлага на г-жа Вяра Камбурова - докладчик, г-жа Мариана Костова и г-жа Анелия Маркова - членове на атестационния състав, да извършат проверка на дейността на Петър Веселинов Боснешки - съдия в Районен съд - Перник, с ранг „съдия в АС”. 

4.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

4.4. Да се изискат от административния ръководител на Районен съд – Перник необходимите документи за провеждане на атестиране, съгласно чл. 58, ал. 1 от Наредбата.

С-5. ОТНОСНО: Предложение от административния ръководител - председател на Районен съд - Пазарджик за периодично атестиране на Мира Симеонова Мирчева - съдия в Районен съд - Пазарджик, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

5.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 2 ЗСВ, за периода 23.10.2012 г. – 23.10.2017 г. на Мира Симеонова Мирчева - съдия в Районен съд - Пазарджик, с ранг „съдия в ОС”. 

5.2. На основание чл. 56 от Наредбата възлага на г-жа Деспина Георгиева - докладчик, г-н Александър Еленков и г-жа Вяра Камбурова - членове на атестационния състав, да извършат проверка на дейността на Мира Симеонова Мирчева - съдия в Районен съд - Пазарджик, с ранг „съдия в ОС”. 

5.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

5.4. Да се изискат от административния ръководител на Районен съд – Пазарджик необходимите документи за провеждане на атестиране, съгласно чл. 58, ал. 1 от Наредбата.

С-6. ОТНОСНО: Предложение от административния ръководител - председател на Районен съд - Сливен за периодично атестиране на Минчо Стоянов Минев - съдия в Районен съд - Сливен, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 2 ЗСВ, за периода 19.06.2012 г. – 19.06.2017 г.– на Минчо Стоянов Минев - съдия в Районен съд - Сливен, с ранг „съдия в ОС”. 

6.2. На основание чл. 56 от Наредбата възлага на г-жа Мариана Костова - докладчик, г-жа Бонка Дечева и г-жа Даниела Марчева - членове на атестационния състав, да извършат проверка на дейността на Минчо Стоянов Минев - съдия в Районен съд - Сливен, с ранг „съдия в ОС”. 

6.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

ПРЕДЛОЖЕНИЕ ЗА ПРИДОБИВАНЕ СТАТУТ НА НЕСМЕНЯЕМОСТ

С-7. ОТНОСНО: Предложение от Асен Цветанов Цветанов - съдия в Районен съд - Чирпан за придобиване статут на несменяемост и за предварително атестиране. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7.1. Предлага на Съдийската колегия на ВСС да откаже откриването на процедура за предварително атестиране на Асен Цветанов Цветанов - съдия в Районен съд – Чирпан. 

Мотиви: Настоящото заявление с вх.№ВСС-11535/23.08.2017 г., в частта относно искането за откриване на процедура по предварително атестиране, се явява идентично по съдържание и изложени съображения на постъпило заявление от съдия Цветанов с вх.№11-07-2613/07.11.2016 г. с искане за провеждането на предварително извънредно атестиране.
 С решение на ВСС по протокол №24/20.06.2013 г. Асен Цветанов е назначен на длъжност „младши съдия“ в Окръжен съд Стара Загора, встъпил на 01.07.2013 г. С решение на ВСС по протокол №35/18.06.2015 г. е назначен на длъжност „съдия“ в Районен съд гр. Чирпан. 
 С решение на СК на ВСС по протокол №25/22.11.2016 г., т.23, Съдийската колегия на ВСС е оставила без уважение  искането на съдия Цветанов по заявлението от 2016 г. Прието е, че  в конкретния случай не са приложими изрично регламентираните хипотези и срокове, визирани в разпоредбите на чл.196 и чл.197 от ЗСВ/ в сила от 09.08.2016 г., тъй като към момента на подаване и разглеждане на заявлението е заемал длъжността „младши съдия“ и „съдия“ около три години и четири месеца общо.
 Решението на кадровия орган е обжалвано пред Върховния административен съд, като към момента на постъпване на  второто искане за предварително атестиране от 2017 г. съдебното производство не е приключило и делото/адм. дело №8555/2017 г./ е висящо пред петчленен състав. Във връзка с гореизложеното е и взетото  решение на КАК – СК по протокол №38/13.09.2017 г., т.С-31, с което комисията е отложила разглеждането на  предложението от 23.08.2017 г. на съдия Цветанов, в частта относно искането за откриване на процедура по предварително атестиране, до приключването с окончателно решение на адм. дело №8555/2017 г. Изложени са съображения за наличието на висящо административно производство със същия предмет, пред същия орган и с участието на същата страна във фазата на оспорване.
Към 23.10.2017 г. съдебното производство по адм. дело №8555/2017 г. вече е приключило, като с решение №11929/2017 г. петчленният състав на ВАС е отхвърлил жалбата на Асен Цветанов Цветанов срещу решението на СК на ВСС по протокол № 25/22.11.2016 г., т.23. Видно от изложените мотиви съдът е възприел съображенията на кадровия орган, че по отношение на съдия Цветанов не са налице необходимите предпоставки за атестиране при условията и реда на разпоредбите на чл.196 и чл.197 ЗСВ/в сила от 09.08.2016 г./ Установено е, че в конкретния случай обективно не биха могли да бъдат налице предпоставките на чл.196, т.1 ЗСВ/ в сила от 09.08.2016 г./ в двете визирани в нормата хипотези за провеждане на предварително атестиране. Към момента на подаване на заявлението за предварително извънредно атестиране съдия Цветанов вече не е младши съдия, а от назначаването му на длъжност „съдия“ в районен съд е изминала малко повече от една година. 
В допълнение на горното комисията счита, че както към 23.08.2017 г., така и към настоящия момент не е налице стажът, необходим за откриването и провеждането на процедура по предварително атестиране на съдия Цветанов и искането му не следва да бъде уважено. Към 23.10.2017 г. Асен Цветанов е работил почти две години и четири месеца  като съдия. Общо стажът му като „младши съдия“ и „съдия“ в органите на съдебната власт е около четири години и четири месеца. Към 01.07.2018 г. за съдия Цветанов ще са налице предпоставките за провеждане на процедура за придобиване статут на несменяемост.

7.2. Внася предложението в заседанието на Съдийската колегия, насрочено на 31.10.2017 г., за разглеждане и произнасяне. 

ПОЛУЧЕНА ЧАСТ ХІІ НА ЕФ

С-8. ОТНОСНО: Предложение от административния ръководител - председател на Софийски районен съд за периодично атестиране на Цветанка Тодорова Бенина - съдия в Софийски районен съд, с ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8.1. Предлага на Съдийската колегия на ВСС да проведе, на основание чл. 196, т. 2 от ЗСВ, (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) периодично атестиране на Цветанка Тодорова Бенина - съдия в Софийски районен съд, с ранг „съдия в АС”.  

8.2. Предлага на Съдийската колегия на ВСС да приеме, на основание чл. 206 от ЗСВ, комплексна оценка от атестирането „МНОГО ДОБРА" на Цветанка Тодорова Бенина - съдия в Софийски районен съд, с ранг „съдия в АС”. 

8.2. Внася предложението в заседанието на Съдийската колегия, насрочено на 31.10.2017 г., за разглеждане и произнасяне. 

ДОПЪЛНИТЕЛНИ ТОЧКИ

ПРЕРАЗПРЕДЕЛЯНЕ НА ПРЕПИСКИ 
по открити процедури за атестиране и определяне на нови състави

С-9. ОТНОСНО: Предложение от административния ръководител – председател на Районен съд - Харманли за периодично атестиране на Веселин Христов Коларов – съдия в Районен съд – Харманли, с ранг „съдия във ВКС и ВАС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

9.1. Преразпределя преписката и на основание чл. 56 от Наредбата възлага на г-жа Бонка Дечева - докладчик, г-жа Деспина Георгиева и г-жа Бонка Янкова - членове на атестационния състав, да извършат проверка на дейността на Веселин Христов Коларов – съдия в Районен съд – Харманли, с ранг „съдия във ВКС и ВАС“. 

9.2. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

Р-14. ОТНОСНО: Молба от Емил Любчов Димитров – съдия в Административен съд – София – област, за освобождаване от заеманата длъжност „заместник на административния ръководител - заместник-председател“ на Административен съд – София област. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

14.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 160 във връзка с чл. 165, ал. 1, т. 2 от ЗСВ, ДА ОСВОБОДИ  Емил Любчов Димитров, съдия в Административен съд – София – област, с ранг „съдия във ВКС и ВАС“ от заеманата длъжност „заместник на административния ръководител – заместник-председател“ на Административен съд – София – област, считано от датата на разкриване на 1 (една) щатна длъжност „съдия“ в Административен съд – София – област.

14.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ, на основание чл. 30, ал. 5, т. 7 от ЗСВ, НА ПЛЕНУМА НА ВИСШИЯ СЪДЕБЕН СЪВЕТ ДА РАЗКРИЕ, на основание чл. 30, ал. 2, т. 8 от ЗСВ, 1 (една) щатна длъжност „съдия" в Административен съд – София - област, считано от датата на вземане на решението.

14.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪРНЕ, на основание чл. 169, ал. 5 от ЗСВ във връзка с §205, ал. 2 от ПЗР, Емил Любчов Димитров – „заместник на административния ръководител – заместник-председател“ на Административен съд – София – област, с ранг „съдия във ВКС и ВАС“, на заеманата преди назначаването му за заместник на административния ръководител – заместник-председател длъжност „съдия“ в Административен съд – София – област, с ранг „съдия във ВКС и ВАС“, с основно месечно трудово възнаграждение, съгласно Таблица 1 на ВСС, считано от датата на разкриване на 1 (една) щатна длъжност „съдия“ в Административен съд – София – област.

Мотиви: В депозираната молба от съдия Емил Любчов Димитров за освобождаване поради лични причини от заеманата длъжност „заместник на административния ръководител – заместник-председател“ на Административен съд – София - област, магистратът изрично е заявил, че искането му касае само административната длъжност. Преди назначаването му на тази длъжност с решение на ВСС по пр. №11/21.03.2013 г. той е бил съдия в Административен съд – София - област. 
Към настоящия момент по щатното разписание на Административен съд – София – област не е налице свободна длъжност „съдия“, която да послужи за  обезпечаване оставането на магистрата в органа. 
В изпълнение на разпоредбата на чл. 169, ал. 5  от ЗСВ във връзка с §205, ал. 2 от ПЗР на ЗСВ и с оглед на принципно решение на Съдийската колегия, прието с пр. №19/09.05.2017 г., следва да се открие процедура за оптимизиране на щатната численост на Административен съд – София – област, с цел разкриване на 1 (една) нова длъжност „съдия“, на която да бъде върнат досегашния заместник на административния ръководител, подал оставка като такъв. 

14.4. Внася предложението по т. Р-14.1, т. Р-14.2 и т. Р-14.3 в заседание на Съдийската колегия на Висшия съдебен съвет, насрочено на 24.10.2017 г., за разглеждане и произнасяне.
(Решението по т. Р-14.1, т. Р-14.2 и т. Р-14.3 е взето единодушно.)

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 

БОНКА ДЕЧЕВА (п)